b"\n_START_ARTICLE_\nDimensions (base de dades bibliogr\xc3\xa0fica)\n_START_PARAGRAPH_\nDimensions \xc3\xa9s una plataforma d'informaci\xc3\xb3 cient\xc3\xadfica impulsada per Digital Science. Facilita \xc2\xa0la cerca de gran quantitat d\xe2\x80\x99articles, cap\xc3\xadtols de llibre, monografies i edicions preliminars, totes ells contextualitzades en beques o ajuts de recerca, patents, assaigs cl\xc3\xadnics, documents de pol\xc3\xadtica cient\xc3\xadfica i mencions a trav\xc3\xa9s d'Altmetric._NEWLINE_Dimensions t\xc3\xa9 l\xe2\x80\x99objectiu de fer m\xc3\xa9s accessible la recerca cient\xc3\xadfica a trav\xc3\xa9s d\xe2\x80\x99una enorme quantitat de dades interconnectades. Ofereix una versi\xc3\xb3 en prova de de perfils d\xe2\x80\x99investigadors i d\xe2\x80\x99institucions internacionals. Presenta m\xc3\xa9s de 4.000 milions de connexions entre 128 milions de documents referenciats. Tots aquests documents s\xc3\xb3n classificats de forma individual mitjan\xc3\xa7ant t\xc3\xa8cniques d\xe2\x80\x99intel\xc2\xb7lig\xc3\xa8ncia artificial._NEWLINE_Les publicacions indexades contenen gran quantitat de citacions bibliogr\xc3\xa0fiques que, un cop processades, permeten generar indicadors bibliom\xc3\xa8trics. Per tant Dimensions tamb\xc3\xa9 pot ser considerat com un \xc3\xadndex de citacions. D\xe2\x80\x99altra banda, la indexaci\xc3\xb3 del text complet de m\xc3\xa9s de 50 milions de publicacions permet que Dimensions sigui una eina potent de descoberta de literatura cient\xc3\xadfica. Aquesta funcionalitat s\xe2\x80\x99ha desenvolupat a trav\xc3\xa9s de fonts p\xc3\xbabliques (ArXiv, PubMed Central, etc.) i d\xe2\x80\x99acords amb editorials comercials._NEWLINE_La major part de serveis s\xc3\xb3n gratu\xc3\xafts, per\xc3\xb2 cal registrar-se mitjan\xc3\xa7ant un compte acad\xc3\xa8mic per accedir a funcionalitats avan\xc3\xa7ades._NEWLINE_Va comen\xc3\xa7ar a operar el 15 de gener de 2018.  Est\xc3\xa0 cridada a ser la compet\xc3\xa8ncia de les bases de dades Web of Science de Clarivate, de Scopus d'Elsevier i de Google Scholar."